ЗАЦВЯРДЖАЮ

Намеснік Міністра адукацыі

Рэспублікі Беларусь

\_\_\_\_\_\_\_\_\_\_\_\_\_\_\_\_\_\_\_\_\_\_А. У. Кадлубай

«5» верасня 2025 г.

**ІНСТРУКТЫЎНА-МЕТАДЫЧНАЕ ПІСЬМО  
МІНІСТЭРСТВА АДУКАЦЫІ РЭСПУБЛІКІ БЕЛАРУСЬ**

«Аб дзейнасці ўстаноў адукацыі, якія рэалізуюць адукацыйныя праграмы агульнай сярэдняй адукацыі, структурных падраздзяленняў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, што ажыццяўляюць дзяржаўна-ўладныя паўнамоцтвы ў сферы адукацыі,   
у 2025/2026 навучальным годзе»

Указам Прэзідэнта Рэспублікі Беларусь ад 17.01.2025 № 31, 03.01.2025 №1 2025–2029 гады аб’яўлены пяцігодкай якасці, 2025 год – Годам добраўпарадкавання.

Мэта развіцця сістэмы агульнай сярэдняй адукацыі, асноўныя задачы, спосабы дасягнення мэты і вырашэння асноўных задач вызначаны ў Стратэгіі развіцця сістэмы адукацыі Рэспублікі Беларусь на перыяд да 2035 года, зацверджанай рашэннем калегіі Міністэрства адукацыі Рэспублікі Беларусь 12.12.2024 № 19.33.

У мэтах забеспячэння даступнай і якаснай агульнай сярэдняй адукацыі для паспяховай сацыялізацыі вучняў у дынамічных умовах лічбавага грамадства, падрыхтоўкі да ўсвядомленага выбару прафесіі і вызначэння далейшай траекторыі жыццеўладкавання **актуальнымі задачамі** з’яўляюцца:

**для Мінскага гарадскога выканаўчага камітэта, гарадскіх (гарадоў абласнога падпарадкавання) і раённых выканаўчых камітэтаў**– працяг ажыццяўлення ліцэнзавання паслуг, якія складаюць наступныя ліцэнзуемыя віды дзейнасці: рэалізацыю адукацыйнай праграмы пачатковай адукацыі; рэалізацыю адукацыйнай праграмы базавай адукацыі; рэалізацыю адукацыйнай праграмы сярэдняй адукацыі;

**для структурных падраздзяленняў абласных (Мінскага гарадскога) выканаўчых камітэтаў, гарадскіх, раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі**, – забеспячэнне ўмоў для дынамічнага развіцця агульнай сярэдняй адукацыі, якое забяспечвае задавальненне патрэбнасцей асобы, грамадства і дзяржавы ў якаснай адукацыі; ажыццяўленне кантролю за забеспячэннем якасці адукацыі;

**для ўстаноў агульнай сярэдняй адукацыі**– фарміраванне адаптыўнага адукацыйнага асяроддзя, якое ўлічвае асаблівасці і патрэбы развіцця кожнага вучня; узмацненне прафесійнай накіраванасці адукацыйнага працэсу з дапамогай прафілізацыі і прафарыентацыйнай работы, эфектыўнасці ўзаемадзеяння ўстаноў агульнай сярэдняй адукацыі з установамі адукацыі, якія рэалізуюць адукацыйныя праграмы прафесійна-тэхнічнай, сярэдняй спецыяльнай і вышэйшай адукацыі; а таксама **зацвярджэнне і рэалізацыя школьнага стандарту**, форма якога вызначана дадаткам 1 да Палажэння аб установе агульнай сярэдняй адукацыі, зацверджаным пастановай Міністэрства адукацыі Рэспублікі Беларусь ад 19.09.2022 № 322 (у рэдакцыі пастановы Міністэрства адукацыі ад 15.04.2025 № 72).

**Школьны стандарт** рэгламентуе правы і абавязкі ўсіх удзельнікаў адукацыйнага працэсу (педагагічных работнікаў, вучняў, законных прадстаўнікоў вучняў), а таксама вызначае патрабаванні, што прад’яўляюцца да ўстановы адукацыі для забеспячэння якаснай адукацыі, стварэння бяспечных умоў знаходжання ўсіх удзельнікаў адукацыйнага працэсу. Кіраўнік установы адукацыі запаўняе зацверджаную форму школьнага стандарту з указаннем назвы ўстановы адукацыі, рэалізуемых адукацыйных праграм, іншых асаблівасцей, якія адзначаны ў форме школьнага стандарту знакам «\*».

Форма школьнага стандарту з’яўляецца адзінай для ўсіх устаноў адукацыі. Кіраўнік установы павінен яе вывучыць, запоўніць з улікам асаблівасцей сваёй установы, зацвердзіць, давесці да ўсіх удзельнікаў адукацыйнага працэсу і забяспечыць выкананне.

**ПАВЫШЭННЕ ЯКАСЦІ АДУКАЦЫІ.   
АДУКАЦЫЙНЫ ПРАЦЭС**

**Звяртаем увагу**, што засваенне вучэбнага матэрыялу ажыццяўляецца ў адпаведнасці з вучэбнымі праграмамі па вучэбных прадметах, зацверджанымі Міністэрствам адукацыі ў 2025 годзе *(размешчаны на нацыянальным адукацыйным партале*  [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год*](https://adu.by/ru/homeru/obrazovatelnyj-protsess?format=html)*)*.

**1. Акцэнтуем увагу** на неабходнасці рэалізацыі наступных палажэнняў Кодэкса Рэспублікі Беларусь аб адукацыі ў рэдакцыі Закона Рэспублікі Беларусь ад 05.12.2024 № 46-З (далей – Кодэкс), накіраваных на забеспячэнне даступнасці агульнай сярэдняй адукацыі, стварэнне сучаснага адукацыйнага асяроддзя, забеспячэнне якасці адукацыі.

**Працягласць навучальнага года**, уключаючы канікулы, устанаўліваецца з 1 верасня па 31 жніўня. Вучэбныя заняткі праводзяцца з 1 верасня па 31 мая ўключна, а для вучняў IX–XI (XII) класаў – з 1 верасня па 25 мая. Калі названыя даты прыпадаюць на непрацоўны дзень, то пачатак (заканчэнне) навучальнага года, вучэбных заняткаў пераносіцца на наступны (папярэдні) працоўны дзень (падстава – частка другая пункта 2 артыкула 150 Кодэкса).

**Законныя прадстаўнікі непаўналетніх вучняў абавязаны** забяспечваць умовы для атрымання адукацыі і развіцця вучняў, у тым ліку для атрымання агульнай сярэдняй адукацыі іх непаўналетнімі дзецьмі, ***якія пражываюць у Рэспубліцы Беларусь***, ва ўстановах адукацыі Рэспублікі Беларусь (падстава – падпункт 1.1 пункта 1 артыкула 34 Кодэкса).

Прадастаўлена магчымасць праводзіць стымулюючыя і падтрымліваючыя заняткі на платнай аснове па запытах законных прадстаўнікоў вучняў на падставе дагавора аплатнага аказання паслуг. Пры гэтым такія заняткі могуць праводзіцца толькі ***звыш вучэбных гадзін, прадугледжаных вучэбным планам установы адукацыі*** (падстава – пункт 17 артыкула 150 Кодэкса). Патрабаванні да напаўняльнасці груп для правядзення стымулюючых і падтрымліваючых заняткаў (не менш за тры вучні) распаўсюджваюцца толькі на заняткі, якія праводзяцца ў рамках гадзін вучэбнага плана ўстановы адукацыі.

**2. З 1 верасня 2025 года ўступаюць у сілу наступныя палажэнні пастановы Міністэрства адукацыі ад 21 лютага 2025 г. № 43** «Аб змяненні пастановы Міністэрства адукацыі ад 11 ліпеня 2022 г. № 184»:

**пры ацэнцы вынікаў вучэбнай дзейнасці вучняў па вучэбных прадметах «Беларуская мова», «Русский язык»** у кантрольных і тэматычных самастойных работах тры і больш выпраўленні лічацца за адну памылку (частка другая пункта 3);

**па завяршэнні навучання і выхавання на III ступені агульнай сярэдняй** адукацыі ад выпускных экзаменаў, цэнтралізаваных экзаменаў **вызваляюцца** на падставе загаду кіраўніка аддзела (упраўлення) адукацыі мясцовага выканаўчага і распарадчага органа:

вучні, якія засвойваюць змест адукацыйнай праграмы сярэдняй адукацыі дома;

вучні, ***якія маюць захворванні, уключаныя ў пералік захворванняў, якія з’яўляюцца медыцынскай падставай для вызвалення вучняў*** ад выніковых выпрабаванняў па завяршэнні навучання і выхавання на II і III ступенях агульнай сярэдняй адукацыі, вызначаны ў парадку, прадугледжаным часткай першай пункта 5 артыкула 161 Кодэкса Рэспублікі Беларусь аб адукацыі (падпункт 42.3 пункта 42);

**станоўчая выніковая адзнака не можа быць выстаўлена** пры атрыманні на выпускным экзамене, цэнтралізаваным экзамене нездавальняючай адзнакі (частка трэцяя пункта 53);

вучні, якія засвойваюць змест адукацыйнай праграмы сярэдняй адукацыі ў спецыяльных выхаваўчых установах, выніковыя іспыты па завяршэнні навучання і выхавання на III ступені агульнай сярэдняй адукацыі могуць праходзіць у форме выпускнога экзамену або цэнтралізаванага экзамену;

вучні, якія ўтрымліваюцца пад вартай у следчым ізалятары, пад вартай у папраўчай установе і засвойваюць змест адукацыйнай праграмы сярэдняй адукацыі; вучні, якія засвойваюць змест адукацыйнай праграмы сярэдняй адукацыі ў дзяржаўных установах адукацыі (філіялах дзяржаўных устаноў адукацыі), якія знаходзяцца на тэрыторыі папраўчых устаноў крымінальна-выканаўчай сістэмы Міністэрства ўнутраных спраў, рэспубліканскіх унітарных вытворчых прадпрыемстваў, падпарадкаваных Дэпартаменту выканання пакаранняў Міністэрства ўнутраных спраў, лячэбна-працоўных прафілакторыяў Міністэрства ўнутраных спраў; экстэрны, якія знаходзяцца ў папраўчых установах крымінальна-выканаўчай сістэмы Міністэрства ўнутраных спраў, лячэбна-працоўных прафілакторыях Міністэрства ўнутраных спраў, выніковыя іспыты па завяршэнні навучання і выхавання на III ступені агульнай сярэдняй адукацыі праходзяць у форме выпускнога экзамену (часткі першая і другая пункта 61);

**у іншыя тэрміны ў жніўні цэнтралізаваныя экзамены здаюць**:

вучні, якія не з’явіліся на цэнтралізаваныя экзамены ў асноўны тэрмін і (або) рэзервовыя дні;

вучні, якія былі выдалены з цэнтралізаванага экзамену ў асноўны тэрмін, рэзервовыя дні;

вучні, бланкі адказаў якіх на цэнтралізаваным экзамене на падставе рашэння камісіі ўстановы адукацыі «Рэспубліканскі інстытут кантролю ведаў» не падлягалі апрацоўцы;

асобы, якія не падалі дакументы для праходжання атэстацыі ў парадку экстэрната ва ўстаноўленыя тэрміны па ўважлівых прычынах;

вучні з нездавальняючымі вынікамі цэнтралізаванага экзамену (пункт 67).

**3. Звяртаем увагу**, што асобныя палажэнні пастановы Міністэрства адукацыі Рэспублікі Беларусь ад 15 красавіка 2025 г. № 72 «Аб змяненні пастановы Міністэрства адукацыі Рэспублікі Беларусь ад 19 верасня 2022 г. № 322» (інфармацыя і меры па іх рэалізацыі) выкладзены ў агульнай частцы інструкцыйна-метадычнага пісьма Міністэрства адукацыі Рэспублікі Беларусь «Аб арганізацыі ў 2025/2026 навучальным годзе адукацыйнага працэсу пры вывучэнні вучэбных прадметаў і правядзенні факультатыўных заняткаў пры рэалізацыі адукацыйных праграм агульнай сярэдняй адукацыі».

**Асобна акцэнтуем увагу** на тым, што Палажэннем аб установе агульнай сярэдняй адукацыі, зацверджаным пастановай Міністэрства адукацыі Рэспублікі Беларусь ад 19.09.2022 № 322 (у рэдакцыі пастановы Міністэрства адукацыі ад 15.04.2025 №72), устаноўлена, што з 1 верасня 2025 года пры правядзенні заняткаў па вучэбным прадмеце «Замежная мова» клас падзяляецца ***на дзве групы*** пры напаўняльнасці не менш за 20 вучняў. Пры гэтым калі прадугледжана вывучэнне дзвюх замежных моў у класе, то дзяленне на групы ажыццяўляецца зыходзячы з колькасці вучняў, залічаных у групу для вывучэння канкрэтнай замежнай мовы. Так, калі ў класе навучаецца 25 вучняў, 5 вывучаюць нямецкую мову, 20 –англійскую, то клас падзяляецца на 3 групы: адна для вывучэння нямецкай мовы (5 вучняў) і дзве для вывучэння англійскай мовы (па 10 вучняў). У выпадку вывучэння ў адным класе дзвюх і больш замежных моў пры дзяленні на групы неабходна кіравацца пунктам 65 Палажэння.

**4. Тыпавы вучэбны план**. У VIII і IX класах базавых школ, сярэдніх школ, сярэдніх школ-інтэрнатаў для дзяцей-сірот і дзяцей, якія засталіся без апекі бацькоў, гімназій прадугледжана магчымасць вывучэння вучэбных прадметаў на павышаным узроўні. Пры гэтым, як і ў папярэднія гады, для вывучэння на павышаным узроўні асобных вучэбных прадметаў колькасць вучэбных гадзін можа быць павялічана не больш чым на 2 гадзіны за кошт вучэбных гадзін кампанента ўстановы адукацыі вучэбнага плана ўстаноў агульнай сярэдняй адукацыі без павелічэння максімальна дапушчальнага аб’ёму вучэбнай нагрузкі на тыдзень на аднаго вучня і ў рамках агульнай колькасці вучэбных гадзін, што фінансуюцца з бюджэту.

У XI класе ўведзены вучэбны прадмет «Гісторыя Беларусі ў кантэксце сусветнай гісторыі». Такім чынам, завершана ўвядзенне новага вучэбнага прадмета «Гісторыя Беларусі ў кантэксце сусветнай гісторыі» на III ступені агульнай сярэдняй адукацыі.

На вывучэнне вучэбнага прадмета «Фізічная культура і здароўе» адводзяцца 3 вучэбныя гадзіны на тыдзень.

Для вучняў X класа ўстаноўлена працягласць вучэбна-палявых збораў (практычных заняткаў па медыцынскай падрыхтоўцы) – **10 дзён (60 вучэбных гадзін)**. Вучэбна-палявыя зборы (практычныя заняткі па медыцынскай падрыхтоўцы) у 2026 годзе будуць праходзіць у перыяд з 26 мая па 5 чэрвеня.

У X–XI базавых класах сярэдніх школ, школ-інтэрнатаў для дзяцей-сірот і дзяцей, якія засталіся без апекі бацькоў, ***размешчаных у пасёлку гарадскога тыпу, сельскім населеным пункце***,у рамках вучэбнага прадмета «Працоўнае навучанне», акрамя адукацыйнай праграмы прафесійнай падрыхтоўкі рабочых (служачых), ***можа рэалізоўвацца адукацыйная праграма падрыхтоўкі вадзіцеляў механічных транспартных сродкаў, самаходных машын***.

У спецыялізаваных ліцэях, сувораўскіх ваенных вучылішчах, кадэцкіх вучылішчах адукацыйная праграма падрыхтоўкі вадзіцеляў механічных транспартных сродкаў, самаходных машын можа рэалізоўвацца ***за кошт вучэбных гадзін кампанента ўстановы адукацыі*** ў аб’ёме 6 гадзін на тыдзень (тыпавы вучэбны план спецыялізаванага ліцэя, тыпавы вучэбны план кадэцкага вучылішча, тыпавы вучэбны план сувораўскага ваеннага вучылішча).

Тыпавым вучэбным планам сярэдняй школы ўстаноўлены вучэбныя гадзіны для вывучэння зместу вучэбных прадметаў «Выяўленчае мастацтва», «Асновы бяспекі жыццядзейнасці», «Мастацтва (айчынная і сусветная мастацкая культура)», «Чарчэнне» пры **арганізацыі навучання дома**.

Рашэнне аб засваенні зместу адпаведнай адукацыйнай праграмы агульнай сярэдняй адукацыі дома, арганізацыі вучэбных заняткаў дома або дома і ва ўстанове адукацыі **прымаецца структурным падраздзяленнем мясцовага выканаўчага і распарадчага органа, які ажыццяўляе дзяржаўна-ўладныя паўнамоцтвы ў сферы адукацыі па месцы жыхарства (месцы знаходжання) вучня,** на падставе заяў вучня, аднаго з законных прадстаўнікоў непаўналетняга вучня ***і заключэння ўрачэбна-кансультацыйнай камісіі*** (падстава – пункт 3 артыкула 152 «Засваенне зместу адукацыйных праграм агульнай сярэдняй адукацыі дома, спалучэнне вучэбных заняткаў дома і ва ўстанове адукацыі»).

**5. Выкарыстанне штучнага інтэлекту пры арганізацыі адукацыйнага працэсу**.

У мэтах павышэння эфектыўнасці выкарыстання педагогамі тэхналогій штучнага інтэлекту (далей – ШІ) у адукацыйным працэсе ўстаноў агульнай сярэдняй адукацыі 02.07.2025 зацверджаны Метадычныя рэкамендацыі па выкарыстанні тэхналогій штучнага інтэлекту ў адукацыйным працэсе ўстаноў агульнай сярэдняй адукацыі (далей – рэкамендацыі па ШІ).

Рэкамендацыямі па ШІ вызначаны асноўныя напрамкі, магчымасці і рызыкі выкарыстання тэхналогій ШІ ў адукацыйным працэсе, пазначаны асноўныя крытэрыі выбару сеткавых сэрвісаў, якія выкарыстоўваюць тэхналогіі ШІ, прыведзены прыкладны пералік такіх сэрвісаў. Акрамя таго, растлумачаны парадак узаемадзеяння з сеткавымі сэрвісамі для падрыхтоўкі вучэбна-метадычнага забеспячэння адукацыйнага працэсу і арганізацыйна-метадычнага суправаджэння вучэбнай дзейнасці вучняў, вызначана спецыфіка ўзаемадзеяння з сеткавымі сэрвісамі для выкладання вучэбных прадметаў рознай накіраванасці.

Метадычныя матэрыялы па выкарыстанні штучнага інтэлекту ў адукацыйным працэсе размешчаны па спасылцы <https://clck.ru/3Lek3Y> на сайце Акадэміі адукацыі.

**БЯСПЕКА АРГАНІЗАЦЫІ АДУКАЦЫЙНАГА ПРАЦЭСУ. ЗАБЕСПЯЧЭННЕ БЯСПЕЧНАЙ ПЕРАВОЗКІ ВУЧНЯЎ**

Ва ўстанове адукацыі павінны быць прыняты вычарпальныя меры па стварэнні бяспечных умоў пры арганізацыі адукацыйнага і выхаваўчага працэсаў.

6. Пастановай Міністэрства адукацыі Рэспублікі Беларусь ад 01.08.2025 № 136 унесены змяненні ў Правілы бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі, зацверджаныя пастановай Міністэрства адукацыі Рэспублікі Беларусь ад 03.08.2022 № 227. Гэтай пастановай з 1 верасня 2025 года ўводзіцца абмежаванне выкарыстання мабільных тэлефонаў ва УАСА.

Міністэрствам адукацыі распрацаваны рэкамендацыі па абмежаванні выкарыстання мабільных тэлефонаў ва УАСА, накіраваныя ў галоўныя ўпраўленні па адукацыі (адукацыі) аблвыканкамаў, камітэт па адукацыі Мінгарвыканкама (пісьмо ад 22.08.2025 № 02-01-14/10061/дс).

**Звяртаем увагу**, вучні, якія маюць патрэбу ў выкарыстанні мабільных тэлефонаў па стане здароўя, мабільныя тэлефоны не здаюць.

Міністэрствам аховы здароўя вызначаны катэгорыі захворванняў дзяцей, якія могуць выкарыстоўваць мабільныя тэлефоны (цукровы дыябет, захворванні, звязаныя з парушэннем апорна-рухальнага апарата, камунікацыі, сардэчнага рытму). Тлумачэнні па запаўненні медыцынскіх даведак аб стане здароўя накіраваны Міністэрствам аховы здароўя ў галоўныя ўпраўленні па ахове здароўя аблвыканкамаў, камітэт па ахове здароўя Мінгарвыканкама (ліст ад 27.08.2025 № 3-3-18/17322), а таксама Міністэрствам адукацыі – у галоўныя ўпраўленні адукацыі (па адукацыі) аблвыканкамаў, камітэт па адукацыі Мінгарвыканкама (пісьмо ад 05.09.2025 №02-01-14/10587/дс).

Дазваляецца выкарыстоўваць планшэты, электронныя кнігі з алічбаванымі версіямі вучэбных дапаможнікаў (падручнікаў) вучням пры наяўнасці медыцынскіх паказанняў. Планшэт, электронная кніга не павінны ўтрымліваць модуль GSM, мець магчымасць падключэння да сеткі Інтэрнэт. Пры гэтым арганізацыя работы з электроннай прыладай павінна ажыццяўляцца ў адпаведнасці са спецыфічнымі санітарна-эпідэміялагічнымі патрабаваннямі, зацверджанымі пастановай Савета Міністраў Рэспублікі Беларусь ад 08.08.2019 № 525 (у рэдакцыі ад 14.01.2025 № 21).

Педагагічнымі работнікамі УАСА ***не дапускаецца*** выкарыстанне мабільных тэлефонаў у ходзе адукацыйнага працэсу, за выключэннем выпадкаў узнікнення пагрозы жыццю або здароўю вучняў, работнікаў, іншых экстранных выпадкаў.

Пры неабходнасці выкарыстання мабільных тэлефонаў вучнямі на ўроку альбо пазакласным мерапрыемстве настаўнік да пачатку ўрока атрымлівае кейс з мабільнымі тэлефонамі ў парадку, устаноўленым ва УАСА.

**7. Мясцовыя выканаўчыя і распарадчыя органы арганізуюць бясплатную перавозку вучняў**:

якія пражываюць у сельскіх населеных пунктах, да дзяржаўнай установы агульнай сярэдняй, дадатковай адукацыі дзяцей і моладзі і назад у выпадку адсутнасці дзяржаўнай установы адукацыі, якая рэалізуе адпаведныя адукацыйныя праграмы, па месцы жыхарства (месцы знаходжання) вучня – пры адсутнасці аўтамабільных перавозак пасажыраў транспартам агульнага карыстання або немагчымасці забеспячэння такой перавозкі;

да пункта правядзення цэнтралізаванага экзамену, у тым ліку рэпетыцыйнага, і назад – пры адсутнасці аўтамабільных перавозак пасажыраў транспартам агульнага карыстання або немагчымасці забеспячэння такой перавозкі да ўстаноўленага часу (падстава – падпункты 2.1 і 2.5 артыкула 47 Кодэкса).

**Мясцовыя Саветы дэпутатаў маюць права прымаць рашэнні аб бясплатнай перавозцы за кошт сродкаў адпаведных мясцовых бюджэтаў, а таксама іншых крыніц, не забароненых заканадаўствам, вучняў**:

якія засвойваюць змест адукацыйнай праграмы дашкольнай адукацыі, адукацыйных праграм агульнай сярэдняй, спецыяльнай адукацыі ў дзяржаўных установах адукацыі, размешчаных ***у межах населеных пунктаў***, у якіх яны пражываюць, да ўстановы адукацыі і назад школьнымі аўтобусамі ***па маршруце іх руху*** пры адсутнасці аўтамабільных перавозак пасажыраў транспартам агульнага карыстання або немагчымасці забеспячэння такой перавозкі;

якія засвойваюць змест адукацыйных праграм агульнай сярэдняй, спецыяльнай адукацыі, адукацыйнай праграмы дадатковай адукацыі дзяцей і моладзі, а таксама праграмы выхавання дзяцей, якія маюць патрэбу ў аздараўленні, да адукацыйных мерапрыемстваў, экскурсій, фізкультурна-аздараўленчых, спартыўна-масавых, спартыўных, культурных мерапрыемстваў і назад.

Арганізацыя бясплатнай перавозкі вучняў ажыццяўляецца аўтобусамі, якія выконваюць аўтамабільныя перавозкі пасажыраў транспартам агульнага карыстання, школьнымі аўтобусамі, а таксама цягнікамі рэгіянальных ліній эканомкласа (падставы – падпункт 2-1.2 пункта 2-1, частка другая пункта 3 артыкула 47 Кодэкса).

У выпадку правядзення вучэбных заняткаў па вучэбным прадмеце «Фізічная культура і здароўе» пры засваенні тэм «Плаванне», «Хакей» магчыма арганізацыя падвозу вучняў да басейнаў, лядовых арэн.

**ДАКУМЕНТАЗВАРОТ. ВЫКЛЮЧЭННЕ НЕЎЛАСЦІВЫХ НАСТАЎНІКУ ФУНКЦЫЙ**

**8**. На сайце Міністэрства адукацыі створана рубрыка «Аб упарадкаванні збору інфармацыі і дзейнасці педагагічных работнікаў», у якой размешчаны нарматыўныя прававыя акты і інфармацыя па пытаннях дэбюракратызацыі, вядзення дакументацыі ва ўстановах агульнай сярэдняй адукацыі.

Недапушчальна ўводзіць у практыку работы школ дакументацыю, не прадугледжаную нарматыўнымі прававымі актамі ў сферы агульнай сярэдняй адукацыі.

**Звяртаем увагу**, што, згодна з пунктам 1 пастановы Міністэрства адукацыі Рэспублікі Беларусь ад 27.12.2017 № 164 «Аб устанаўленні пераліку дакументаў, абавязковых для вядзення асобнымі педагагічнымі работнікамі, і выключэння практыкі прыцягнення педагагічных работнікаў да выканання работ, якія не адносяцца да выканання іх працоўных функцый» (у рэдакцыі пастановы Міністэрства адукацыі ад 05.11.2024 № 143), настаўнік абавязаны весці:

каляндарна-тэматычнае планаванне;

паўрочнае планаванне (настаўнік без кваліфікацыйнай катэгорыі, настаўнік другой кваліфікацыйнай катэгорыі);

апорную схему ўрока (настаўнік кваліфікацыйнай катэгорыі «настаўнік-метадыст», вышэйшай і першай кваліфікацыйнай катэгорыі).

Настаўнік мае права выкарыстоўваць прыкладнае каляндарна-тэматычнае планаванне (далей – КТП) па адпаведным вучэбным прадмеце, рэкамендаванае да выдання навукова-метадычным саветам дзяржаўнай установы адукацыі «Акадэмія адукацыі» па дашкольнай, агульнай сярэдняй, спецыяльнай адукацыі, дадатковай адукацыі дзяцей і моладзі. Пры выкарыстанні названага КТП настаўнік можа ўносіць у яго карэктывы (можна ў зборніку) у межах вучэбных гадзін, адведзеных на вывучэнне вучэбнага прадмета, у залежнасці ад узроўню вынікаў вучэбнай дзейнасці і пазнавальных магчымасцей вучняў, іншых аб’ектыўных абставін. Настаўнік фіксуе змяненні і дапаўненні, якія ўносяцца, **узгадняючы іх з кіраўніком або намеснікам кіраўніка ўстановы адукацыі**. У дапамогу настаўніку для паўрочнага планавання, складання апорных схем урока ў КТП размешчаны каментарыі да вучэбных заняткаў, у якіх пазначаны мэты, асноўныя вучэбныя дзеянні вучняў.

Настаўнік пры запаўненні ў класным журнале графы «Змест вучэбных заняткаў» кіруецца нормамі парадку вядзення класнага журнала, якія зацверджаны пастановай Міністэрства адукацыі Рэспублікі Беларусь ад 27.01.2023 № 28 «Аб тыпавых формах класнага журнала», і КТП. Напрыклад, калі ў КТП па вучэбным прадмеце «Матэматыка»   
для V–VII класаў на вывучэнне тэмы «Дробавыя лікі. Звычайныя дробы» прадугледжана 5 вучэбных заняткаў, то і ў класным журнале дапускаецца запісваць указаную тэму 5 разоў.

**ІНШЫЯ ПЫТАННІ**

**ДЗЕЙНАСЦІ ЎСТАНОВЫ АДУКАЦЫІ**

**9. Знешні выгляд вучняў.** Пры наведванні вучэбных заняткаў вучні, якія засвойваюць змест адукацыйных праграм агульнай сярэдняй адукацыі, абавязаны прытрымлівацца дзелавога стылю ў адзенні, за выключэннем выпадкаў, прадугледжаных санітарна-эпідэміялагічнымі патрабаваннямі (урокі фізічнага выхавання і здароўя, працоўнага навучання). Агульныя патрабаванні да дзелавога стылю ў адзенні вучняў устанаўліваюцца Міністэрствам адукацыі (падстава – падпункт 1.1 пункта 1 артыкула 31 Кодэкса).

**10. Групы падоўжанага дня (ГПД).** Абноўлена Палажэнне аб групах падоўжанага дня (пастанова Міністэрства адукацыі Рэспублікі Беларусь ад 19 чэрвеня 2025 г. № 107 «Аб групах падоўжанага дня»). З новага навучальнага года павінен быць узмоцнены выхаваўчы складальнік работы ГПД. Дзеці павінны актыўна прыцягвацца да ўдзелу ў школьных мерапрыемствах – пазнавальных, спартыўных, культурна-забаўляльных. Асаблівая ўвага павінна быць нададзена пытанням патрыятычнага выхавання і фарміраванню навыкаў здаровага ладу жыцця.

Вучні, як і раней, падчас знаходжання ў ГПД змогуць наведваць факультатыўныя і іншыя дадатковыя заняткі, але цяпер выключна ва ўстанове адукацыі, дзе адкрыта ГПД, а таксама ўдзельнічаць у адукацыйных, спартыўна-масавых і іншых мерапрыемствах, якія праводзяцца ў дадзенай установе адукацыі. Кіраўніком установы адукацыі павінны быць вызначаны педагагічныя работнікі, адказныя за суправаджэнне вучняў да месца правядзення заняткаў і мерапрыемстваў.

Дадзеная норма ўведзена ў тым ліку з улікам неабходнасці арганізацыі харчавання ў адпаведнасці з санітарнымі нормамі. Час знаходжання ***ў ГПД улічваецца ў агульны час знаходжання ва ўстанове адукацыі***.

**11. Медыцынскія даведкі.** Згодна з пастановай Міністэрства аховы здароўя Рэспублікі Беларусь ад 16 снежня 2024 г. № 174 «Аб дыспансерызацыі дзіцячага насельніцтва» дыспансерызацыя ажыццяўляецца пераважна ў месяц нараджэння дзіцяці, з афармленнем медыцынскай даведкі аб стане здароўя па формах і ў парадку, устаноўленым пастановай Міністэрства аховы здароўя Рэспублікі Беларусь ад 9 ліпеня 2010 г. № 92 «Аб устанаўленні форм “Медыцынская даведка аб стане здароўя”, “Выпіска з медыцынскіх дакументаў” і зацвярджэнні Інструкцыі аб парадку іх запаўнення». У далейшым медыцынская даведка аб стане здароўя (далей – медыцынская даведка) прадстаўляецца ва ўстанову адукацыі.

Такім чынам, у выпадку калі медыцынская даведка была выдадзена дзіцяці, напрыклад, у лістападзе 2024 года, то яна сапраўдная да лістапада 2025 года.

Выключэнне складаюць дзеці, якія ідуць у першы клас, якія атрымліваюць медыцынскую даведку да пачатку навучальнага года.

У адпаведнасці з пунктам 2 артыкула 151 Кодэкса, пры прыёме (залічэнні) асоб для атрымання агульнай сярэдняй адукацыі неабходна прад’яўленне медыцынскай даведкі аб стане здароўя. У адпаведнасці з названым пунктам Кодэкса, асобамі, якія скончылі навучанне на ўзроўні агульнай базавай адукацыі, пры прыёме (залічэнні) у Х клас устаноў адукацыі, якія рэалізуюць адукацыйныя праграмы агульнай сярэдняй адукацыі, прад’яўляецца медыцынская даведка. Пры гэтым можа выкарыстоўвацца дзеючая медыцынская даведка, атрыманая вучнем ва ўстаноўленым парадку пераважна ў месяц яго нараджэння.

12. **Выкананне заканадаўства аб персанальных даных.** Дзейнасць устаноў дашкольнай, агульнай сярэдняй, спецыяльнай адукацыі непасрэдна звязана з выкарыстаннем вялікіх аб’ёмаў персанальных даных непаўналетніх асоб, якія з’яўляюцца найбольш уразлівай катэгорыяй, што патрабуе павышанай увагі і асцярожнасці пры апрацоўцы іх персанальных даных.

Акрамя гэтага, у сферы адукацыі ажыццяўляецца апрацоўка персанальных даных яе работнікаў, а таксама законных прадстаўнікоў дзяцей, іншых асоб, напрыклад, гасцей, запрошаных на мерапрыемствы, і т. п.

У сувязі з гэтым, а таксама з улікам актыўнай работы па цыфравізацыі сістэмы адукацыі ўстановам дашкольнай, агульнай сярэдняй, спецыяльнай адукацыі варта належна арганізаваць работу па абароне персанальных даных і рэалізацыі патрабаванняў Закона Рэспублікі Беларусь ад 7 мая 2021 г. № 99-З «Аб абароне персанальных даных» (далей – Закон).

У прыватнасці, неабходна забяспечыць:

выкананне патрабаванняў артыкула 4 Закона, у тым ліку ў частцы наяўнасці належных прававых падстаў для апрацоўкі персанальных даных, выключэння іх залішняга збору і іншай апрацоўкі, абмежавання тэрмінаў іх захоўвання (не даўжэй, чым гэтага патрабуюць заяўленыя мэты апрацоўкі персанальных даных);

ажыццяўленне эфектыўнага ўнутранага кантролю за апрацоўкай персанальных даных;

наяўнасць, падтрыманне ў актуальным стане і прадастаўленне неабмежаванага доступу шляхам размяшчэння на афіцыйных сайтах устаноў дашкольнай, агульнай сярэдняй, спецыяльнай адукацыі дакументаў, якія вызначаюць палітыку ў дачыненні да апрацоўкі персанальных даных;

належную рэалізацыю азнаямлення работнікаў і іншых асоб, якія непасрэдна ажыццяўляюць апрацоўку персанальных даных, з палажэннямі заканадаўства аб персанальных даных, дакументамі, якія вызначаюць палітыку ў дачыненні да апрацоўкі персанальных даных, а таксама іх навучанне і праверку ведаў па выніках такога навучання;

***Для даведкі:***

*Патрабаванні да арганізацыі навучання па пытаннях абароны персанальных даных асобамі, адказнымі за ажыццяўленне ўнутранага кантролю за апрацоўкай персанальных даных, а таксама асобамі, якія непасрэдна ажыццяўляюць апрацоўку персанальных даных, устаноўлены Указам Прэзідэнта Рэспублікі Беларусь ад 28 кастрычніка 2021 г. № 422 «Аб удасканаленні мер па абароне персанальных даных».*

прыняцце мер па выключэнні неправамернага доступу да персанальных даных, у тым ліку тых, якія апрацоўваюцца ў інфармацыйных рэсурсах (сістэмах);

правядзенне мерапрыемстваў па тэхнічнай і крыптаграфічнай абароне персанальных даных.

Звяртаем увагу, што на афіцыйным сайце Нацыянальнага цэнтра абароны персанальных даных (cpd.by) размешчаны:

тлумачэнні (рэкамендацыі) па пытаннях прымянення Закона, уключаючы:

паартыкульны каментарый да Закона *(*[*https://cpd.by/pravovaya-osnova/metodologicheskiye-dokumenty-rekomendatsii/postatejnyj-kommentarij-k-zakonu-respubliki-belarus-o-zashhite-personalnyh-dannyh*](https://cpd.by/pravovaya-osnova/metodologicheskiye-dokumenty-rekomendatsii/postatejnyj-kommentarij-k-zakonu-respubliki-belarus-o-zashhite-personalnyh-dannyh/)*)*;

Тлумачэнні па складанні дакумента, які вызначае палітыку аператара (упаўнаважанай асобы) у дачыненні да апрацоўкі персанальных даных *(*[*https://cpd.by/pravovaya-osnova/metodologicheskiye-dokumenty-rekomendatsii*](https://cpd.by/pravovaya-osnova/metodologicheskiye-dokumenty-rekomendatsii/)*)*;

Рэкамендацыі аб апрацоўцы персанальных даных у сувязі з працоўнай (службовай) дзейнасцю *(*[*https://cpd.by/pravovaya-osnova/metodologicheskiye-dokumenty-rekomendatsii*](https://cpd.by/pravovaya-osnova/metodologicheskiye-dokumenty-rekomendatsii/)*)*;

Рэкамендацыі аб прымяненні Закона ў сферы адукацыі ад 24 жніўня 2022 г. № 05/196 і ад 17 сакавіка 2023 г. № 5-13/93 *(*[*https://cpd.by/pravovaya-osnova/metodologicheskiye-dokumenty-rekomendatsii*](https://cpd.by/pravovaya-osnova/metodologicheskiye-dokumenty-rekomendatsii)*)*.

Нацыянальным цэнтрам абароны персанальных даных у мэтах аказання метадалагічнай дапамогі па прывядзенні дзейнасці ўстаноў дашкольнай і агульнай сярэдняй адукацыі ў адпаведнасць з Законам распрацаваны пакет прыкладных дакументаў па рэалізацыі абавязковых мер па забеспячэнні абароны персанальных даных у гэтых установах:

рэестр апрацоўкі персанальных даных ва ўстанове дашкольнай адукацыі;

рэестр апрацоўкі персанальных даных ва ўстанове агульнай сярэдняй адукацыі;

палітыка ў дачыненні да апрацоўкі персанальных даных ва ўстанове дашкольнай, агульнай сярэдняй адукацыі;

палітыка відэаназірання для ўстаноў дашкольнай, агульнай сярэдняй адукацыі;

формы згоды на апрацоўку персанальных даных вучня, законнага прадстаўніка вучня, работніка ўстановы адукацыі.

Формы названых дакументаў размешчаны на афіцыйным сайце Нацыянальнага цэнтра абароны персанальных даных у рубрыцы «Партфель аператара» – «Тыпавыя рашэнні для сферы адукацыі» *(*[*https://cpd.by/pravovaya-osnova/tipovye-reshenija-dlja-sfery-obrazovanija*](https://cpd.by/pravovaya-osnova/tipovye-reshenija-dlja-sfery-obrazovanija/)*)*.

Пералічаныя дакументы з’яўляюцца прыкладнымі, і пры іх выкарыстанні ўстановам адукацыі неабходна адаптаваць інфармацыю, якая змяшчаецца ў іх, у дачыненні да канкрэтнай установы з улікам магчымых асаблівасцей яе дзейнасці, у тым ліку ў частцы вызначэння прававых падстаў апрацоўкі персанальных даных, тэрмінаў іх захоўвання і з улікам нарматыўнай прававой базы, якая рэгулюе дзейнасць гэтых устаноў.

Адказы на актуальныя пытанні ў сферы абароны персанальных даных таксама аператыўна размяшчаюцца Нацыянальным цэнтрам абароны персанальных даных у тэлеграм-канале «Цэнтр персанальных даных» *(*[*https://t.me/cpd\_by*](https://t.me/cpd_by)*)*.

Для забеспячэння стабільнай метадалагічнай асновы пабудовы адукацыйнага працэсу па пытаннях абароны персанальных даных Нацыянальным цэнтрам абароны персанальных даных падрыхтаваны і выдадзены вучэбныя дапаможнікі «Абарона персанальных даных» і «Меры па забеспячэнні абароны персанальных даных». Дапаможнікі рэкамендаваны Міністэрствам адукацыі і могуць быць выкарыстаны ў дзейнасці ўстаноў дашкольнай, агульнай сярэдняй, спецыяльнай адукацыі.

На сайце Нацыянальнага цэнтра абароны персанальных даных у рубрыцы «Дзецям аб персанальных даных» *(*[*https://cpd.by/populyarnoye-na-sayte/detjam-o-personalnyh-dannyh*](https://cpd.by/populyarnoye-na-sayte/detjam-o-personalnyh-dannyh)*)* змяшчаюцца матэрыялы для правядзення тэматычных урокаў і заняткаў, прысвечаных пытанням абароны персанальных даных: прэзентацыі, заданні, інфармацыйныя карткі, якія дапамогуць дзецям пазнаёміцца з заканадаўствам аб персанальных даных і правамі чалавека ў частцы іх апрацоўкі, а таксама даведацца, як бяспечна абыходзіцца з асабістай інфармацыяй. Дадзеныя матэрыялы могуць выкарыстоўвацца педагогамі, напрыклад, пры правядзенні інфармацыйных гадзін.

Законам Рэспублікі Беларусь ад 5 снежня 2024 г. № 46-З «Аб змяненні кодэксаў па пытаннях адукацыі» пункт 2 артыкула 19 Кодэкса Рэспублікі Беларусь аб адукацыі дапоўнены падпунктам 2.21, які ўстанаўлівае паўнамоцтвы ўстановы адукацыі размяшчаць у глабальнай камп’ютарнай сетцы Інтэрнэт на афіцыйным сайце звесткі аб персанальным складзе педагагічных работнікаў (пасада служачага, прозвішча, уласнае імя, імя па бацьку (калі такое маецца), узровень адукацыі, кваліфікацыі, звесткі аб наяўнасці вучонай ступені).